# Levinumad ülesanded

## Dokumentides liikumine

### Kerimine

Tõenäoliselt tead juba kerimisriba, mis on dokumentides näha paremal serval (ja mõnikord ka all) ja mis võimaldab dokumendis liikuda. Kuid dokumentides saab liikuda õige mitmel viisil, millest mõned on isegi kiiremad ja lihtsamad.

Paljudel hiirtel on ratas. Seda edasi või tagasi liigutades saab samuti dokumenti kerida. Kui vajutada hiireratta kasutamise ajal alla klahv &Shift;, käib kerimine veel kiiremini.

Kui kasutad kaasaskantavat arvutit, näiteks sülearvutit, saab tavaliselt kerida ka puuteplaadi abil. Mõned arvutid võimaldavad üles-alla kerida sõrme puuteplaadi paremas servas üles-alla liigutades ning rõhtsuunas kerida sõrme puuteplaadi allservas liigutades. Mõned arvutid võimaldavad kerida kahe sõrmega: liiguta mõlemat sõrme mis tahes puuteplaadi osas üles-alla püstsuunas kerimiseks ja vasakule-paremale rõhtsuunas kerimiseks. Kuna see emuleerib eespool kirjeldatud hiireratta käitumist, saab kiiremaks kerimiseks ka sel juhul all hoida klahvi &Shift;.

Kui kasutusel on &plasma-workspaces;, saab hiireratta käitumist määrata Süsteemi seadistuste hiiremoodulis ning puuteplaadi kerimisomadusi Süsteemi seadistuste puuteplaadimoodulis. Muudel juhtudel tuleb uurida oma operatsioonisüsteemi või töökeskkonna seadistamisvõimalusi.

Lisaks saab üsna mitut toimingut ette võtta kerimisriba kontekstimenüü abil. Selle avamiseks tuleks lihtsalt teha kerimisribal paremklõps. Kontekstimenüüs on järgmised valikud:

Keri siia

- Vahetu kerimine asukohta, kus tehti paremklõps kerimisribal. See võrdub tavalise klõpsamisega samale kohale kerimisribal.

&Ctrl;Home Üles

- Liigub dokumendi algusse.

&Ctrl;End Alla

- Liigub dokumendi lõppu.

PgUp Lehekülg üles

- Liigub eelmisele leheküljele dokumendis, kui tegemist on trükitava dokumendiga, või ekraani võrra üles muudes dokumentides.

PgDown Lehekülg alla

- Liigub järgmisele leheküljele dokumendis, kui tegemist on trükitava dokumendiga, või ekraani võrra alla muudes dokumentides.

Keri üles

- Kerib dokumendis ühe ühiku (tavaliselt rida) võrra üles. See võrdub klõpsamisega kerimisriba ülaosas asuvale noolele.

Keri alla

- Kerib dokumendis ühe ühiku (tavaliselt rida) võrra alla. See võrdub klõpsamisega kerimisriba allosas asuvale noolele.

### Suurendamine

Paljud rakendused võimaldavad suurendada ja vähendada. See muudab vaadatava teksti või pildi vastavalt suuremaks või väiksemaks. Tavaliselt leiab suurendamisvalikud menüüst Vaade, mõnikord ka rakenduse olekuribalt.

Suurendamistoiminguid saab sooritada ka klaviatuuril, vajutades &Ctrl;+ suurendamiseks või &Ctrl;- vähendamiseks. Kui kasutad kerimiseks hiireratast või puuteplaati (millest kõneles nav-scroll), saab suurendada-vähendada, kui vajutada &Ctrl; ja kerida.

## Failide avamine ja salvestamine

### Sissejuhatus

Paljud &kde; rakendused tegelevad failidega. Enamikul rakendustel on menüüs Fail valikud, mis lubavad faile avada ja salvestada. Täpsemalt kõneleb sellest menus-file. Kuid leidub rohkelt toiminguid, mis nõuavad faili valimist. Sõltumata konkreetsest viisist kasutavad kõik &kde; rakendused üldiselt üht ja sama faili valimise akent.

Faili avamise aken Faili avamise aken

Faili avamine &konqueror;is.

### Faili valimise aken

Tööriistariba

- See sisaldab tavapäraseid liikumisnuppe:

  Tagasi

- Paneb kataloogivaate avama ajaloos eelmist avatud kataloogi. Nuppu ei saa kasutada, kui eelmist kataloogi pole.

Edasi

- Paneb kataloogivaate avama ajaloos järgmist avatud kataloogi. Nuppu ei saa kasutada, kui järgmist kataloogi pole.

Emakataloog

- Paneb kataloogivaate avama parajasti avatud kataloogi vahetut emakataloogi, kui see on võimalik.

Laadi uuesti (F5)

- Laadib kataloogivaate uuesti, näidates kõiki muudatusi, mis on toimunud pärast esmakordset avamist või viimast taaslaadimist.

Eelvaatluse näitamine

- Kõigi failide eelvaatluse näitamine kataloogivaates.

Suurendusliugur

- Võimaldab muuta kataloogivaates näidatavate ikoonide või eelvaatluste suurust.

Valikud

- Valikud Sortimine

- Valikud Sortimine Nime järgi

- Kataloogi failid sorditakse nime järgi tähestiku alusel.

Valikud Sortimine Suuruse järgi

- Kataloogi failid sorditakse failisuuruse järgi.

Valikud Sortimine Kuupäeva järgi

- Kataloogi failid sorditakse nende viimase muutmise kuupäeva järgi.

Valikud Sortimine Tüübi järgi

- Kataloogi failid sorditakse failitüübi järgi.

Valikud Sortimine Alanevalt

- Kui see on märkimata (vaikimisi nii ongi), sorditakse failid kataloogivaates kasvavalt. Näiteks tähestiku järgi sorditavad failid on järjekorras A kuni Y, arvu järgi sorditavad failid aga väikseimast arvust suurimani. Kui see on märgitud, sorditakse failid kataloogivaates alanevas järjekorras (see tähendab teistpidi).

Valikud Sortimine Kataloogid esimesena

- Kui see on märgitud (vaikimisi nii ongi), paiknevad kataloogid enne tavalisi faile.

Valikud Vaade

- Valikud Vaade Lühike vaade

- Näidatakse ainult failinimesid.

Valikud Vaade Üksikasjalik vaade

- Näidatakse failide nime, kuupäeva ja suurust.

Valikud Vaade Puuvaade

- Nagu lühike vaade, aga katalooge saab laiendada, et näha nende sisu.

Valikud Vaade Üksikasjalik puuvaade

- See võimaldab samuti katalooge laiendada, aga näitab ka mõningaid lisaveerge.

&Alt;. Valikud Peidetud failide näitamine

- Failide näitamine, mis on operatsioonisüsteemis tavaliselt peidetud. Selle toimingu kiirklahv on F8.

F9 Valikud Asukohtade liikumispaneeli näitamine

- Asukohtade paneeli näitamine, mis tagab kiire ligipääsu järjehoidjatesse pandud asukohtadele ning plaatidele ja muudele andmekandjatele.

Valikud Järjehoidjate näitamine

- Lisab tööriistaribale ikooni, mis tagab ligipääsu järjehoidjatele ehk salvestatud asukohtade loendile.

Valikud Eelvaatluse näitamine kõrval

- Parajasti esiletõstetud faili eelvaatluse näitamine kataloogivaatest paremal.

Järjehoidjad

- Avab alammenüü järjehoidjate muutmiseks või lisamiseks ning uue järjehoidjate kataloogi lisamiseks.

Asukohariba

- Kataloogivaate ülaosas paiknev asukohariba näitab aktiivse kataloogi asukohta. Asukoharibal on kaks režiimi:

  Leivaraasukese režiim

- Leivaraasukese režiimis, mis on ka vaikimisi režiim. on iga aktiivsele asukohale viitavas kirjes olev kataloog tegelikult nupp, millele klõpsates saab otsekohe vastavasse kataloogi liikuda. Kui aga klõpsata kataloogist paremale jäävale märgile >, avaneb menüü, mis võimaldab kiiresti avada kataloogi alamkataloogi.

  Asukohariba leivaraasukese režiimis Asukohariba leivaraasukese režiimis.

  Asukohariba leivaraasukese režiimis.

Redigeeritav režiim

- Kui klõpsata leivaraasukese režiimis viibides &HVNga; asukohast paremale jäävale hallile alale, lülitub asukohariba redigeeritavasse režiimi, mille puhul asukohta saab redigeerida klaviatuuri abil. Tagasi leivaraasukese režiimi pääsemiseks klõpsa &HVNga; asukoharibast paremal asuvale linnukesele.

  Asukohariba redigeeritavas režiimis Asukohariba redigeeritavas režiimis.

  Asukohariba redigeeritavas režiimis.

Asukohariba kontekstimenüü võimaldab lülituda režiimide vahel ning kopeerida ja asetada lõikepuhvri vahendusel. Kontekstimenüü viimase valikuga saab lasta näidata kas täielikku arukohta, alustades failisüsteemi juurkataloogist, või asukohta, mis algab aktiivsest asukohakirjest.

Asukohariba kontekstimenüü Asukohariba kontekstimenüü

Asukohtade loend

- Siin näeb &kde; standardseid asukohti, mida kasutavad nii &dolphin; kui ka teised failihaldusega tegelevad rakendused ja tööriistad.

Kataloogivaade

- Faili valimise akna suurim osa on see, milles on näha aktiivse kataloogi kõik elemendid. Faili valimiseks võib teha sellel topeltklõpsu või valida faili ja klõpsata Ava või Salvesta.

  Samuti võib valida korraga mitu faili. Konkreetsete failide valimiseks või konkreetsete juba valitud failide valimise tühistamiseks hoia all klahvi &Ctrl;, klõpsa kõigil vajalikel failidel ja lase klahv &Ctrl; lahti. Et valida järjestikusi faile, klõpsa esimesel failil, vajuta alla klahv &Shift;, klõpsa viimasel failil, mida soovid valida, ja lase klahv &Shift; lahti.

  Kataloogivaates saab kasutada piiratud hulgal failitoiminguid, mille sooritamiseks tuleb avada paremklõpsuga kontekstimenüü või kasutada kiirklahve. Kontekstimenüüs leiab järgmised kirjed:

  Loo uus...

- Võimaldab luua uue faili või kataloogi.

Viska prügikasti... (Del)

- Viskab valitud elemendi prügikasti.

Sortimine

- Seda alammenüüd saab kasutada ka tööriistariba vahendusel ja seda kirjeldas files-ui-toolbar-options-sorting.

Vaade

- Seda alammenüüd saab kasutada ka tööriistariba vahendusel ja seda kirjeldas files-ui-toolbar-options-view.

Ava failihaldur

- Avab aktiivse kataloogi vaikimisi failihalduris.

Omadused (&Alt;&Enter;)

- Avab omaduste akna, kus näeb ja saab muuta mitmesuguseid valitud failiga seotud metaandmeid.

Eelvaatluse paneel

- Kui see on lubatud, siis näeb seal parajasti esile tõstetud faili eelvaatlust.

Nime tekstikast

- Kui fail on valitud, ilmub selle nimi nähtavale selles tekstikastis. Samas saab ka failinime või asukoha käsitsi sisestada.

Filtri tekstikast

- Faili avamisel võimaldab tekstikast Filter sisestada filtri, millega saab piirata kataloogivaates näidatavate failide arvu. Filtri juures võib kasutada tavapäraseid metamärke; mustrid tuleb eraldada tühimärgiga. Näiteks kui kirjutada `*.cpp *.h *.moc`, näeb eri tüüpi &Qt; programmeerimisfaile.

  Kõigi failide näitamiseks kasuta üht tärni `*`.

  Filtrikirje jätab meelde kümme seansi kestel sisestatud kirjet, nende kasutamiseks vajuta noolenuppu kirjest paremal pool ja vali sobiv. Filtri saab välja lülitada, vajutades automaatse lõpetamise noolenupust vasakul olevale nupule Puhasta tekst.

  Faili salvestamisel on tekstikastis Filter näha aga hoopis rippmenüü, kust saab valida kõigi rakenduse toetatud failitüüpide seast vajaliku. Mõne tüübi valimisel salvestatakse fail sellesse vormingusse.

Failinime laiend valitakse automaatselt

- See märkekast ilmub nähtavale faili salvestamisel. Kui see märkida (vaikimisi ongi märgitud), lisab rakendus failinime lõppu automaatselt valitud failitüübile vaikimisi kehtiva faililaiendi, kui seda ei ole veel kirjutatud tekstikasti Nimi. Kasutatav faililaiend on sulgudes näha ka märkekasti teksti lõpus.

  Faili salvestamise aken Faili salvestamise aken.

  Faili salvestamine &konqueror;is.

Nupp Ava või Salvesta

- Sõltuvalt parajasti ettevõetavast toimingust on näha nupp Ava või Salvesta. Sellele klõpsates suletakse faili valimise aken ja sooritatakse vajalik toiming.

Nupp Loobu

- Klõps nupule Loobu sulgeb failidialoogi ilma midagi ette võtmata.

### Autorid ja litsents

Suurel määral kirjutas käesoleva osa Google Code-In-2011 osavõtja Alexey Subach.

## Õigekirja kontroll

Sonnet on õigekirja kontrollija, mida kasutavad mitmed &kde; rakendused, näiteks &kate;, &kmail; ja &kword;. See on mitmesuguste vabade õigekirja kontrollimise tööriistade graafiline kasutajaliides.

Sonneti kasutamiseks peab olema paigaldatud mõni õigekirja kontrollimise programm, näiteks &GNU; Aspell, Enchant, Hspell, ISpell või Hunspell ning lisaks vastavad oma keele sõnastikud.

### Õigekirja kontroll

Õigekirja kontrollimise aken Õigekirja kontrollimise aken.

Kirjavea parandamine.

Õigekirja kontrollimiseks vali menüükäsk Tööriistad Õigekirja kontroll...

Kui sõna on dokumendis arvatavasti valesti kirjutatud, on see näha dialoogi ülemisel real. Sonnet püüab leida sellele sobiva asenduse. Parimat soovitust näeb kirjest Asendus paremal. Sellega nõustumisel klõpsa nupule Asenda.

Sonnet võimaldab ka valida sõja soovituste loendist ja asendada valesti kirjutatud sõna valitud sõnaga. Nupu Soovita abil saab soovituste loendisse lisada veel rohkem soovitusi sõnaraamatust.

Algupärase vormi säilitamiseks klõpsa nupule Eira.

Õigekirja kontrolli peatamiseks ning juba tehtud muudatuste säilitamiseks klõpsa nupule Lõpetatud.

Õigekirja kontrolli peatamiseks ning juba tehtud muudatuste tühistamiseks klõpsa nupule Loobu.

Klõps nupule Asenda kõik asendab valesti kirjutatud sõna valitud sõnaga ka siis, kui see peaks dokumendis uuesti esinema.

Klõps nupule Eira kõiki annab korralduse eirata arvatavalt valesti kirjutatud sõna nii praegu kui ka kõigil järgnevatel esinemiskordadel.

Klõps nupule Lisa sõnaraamatusse lisab valesti kirjutatuks arvatud sõna sinu isiklikku sõnaraamatusse.

Isiklik sõnaraamat on süsteemsest sõnaraamatust lahus olev sõnaraamat, millesse lisatud sõnu ei näe keegi teine.

Rippmenüü Keel abil dialoogi allosas saab ajutiselt lülituda mõnele muule sõnaraamatule.

### Automaatne õigekirja kontroll

Paljudes rakendustes saab lasta õigekirja kontrollida otse kirjutamise ajal. Selle võimaldamiseks vali Tööriistad Õigekirja automaatne kontroll.

Sõnad, mis võivad olla valesti kirjutatud, joonitakse punaselt alla. Soovituse saamiseks tee sõnal paremklõps, vali alammenüü Õigekirja kontroll ja sealt vajalik soovitus. Samuti võib panna Sonneti sellist kirjapilti käesolevas dokumendis eirama, kui valida Eira sõna, või lisada selle oma isiklikku sõnaraamatusse, kui valida Lisa sõnaraamatusse.

### Sonneti seadistamine

Sõnaraamatu muutmiseks vali Tööriistad Muuda sõnaraamatut... Aktiivse dokumendi allosas ilmub väike aken, kus saab sõnaraamatut muuta.

Täpsemalt kõneleb Sonneti seadistamisest Süsteemi seadistuste õigekirja kontrollimise mooduli käsiraamat.

### Autorid ja litsents

Suurel määral kirjutas käesoleva osa Google Code-In-2011 osavõtja Salma Sultana.

## Otsimine ja asendamine

Paljudes &kde-sc; rakendustes kasutatav otsimisfunktsioon võimaldab leida dokumendis konkreetset teksti, asendamisfunktsioon aga asendada leitud teksti mingi muu tekstiga.

Enamikus &kde; rakendustes leiab mõlemad funktsioonid menüüst Redigeerimine. Täpsemalt kõneleb sellest menüüst menus-edit.

### Otsimisfunktsioon

Otsimisfunktsioon otsib dokumendis teksti ja leidmisel valib selle.

Otsimisaken Otsimisaken.

Sõna `software` otsimine &kmail;i kirjakoosteaknas.

Otsingu kasutamiseks enamikus rakendustes vali Redigeerimine Otsi... või vajuta &Ctrl;F. Seejärel sisesta kasti Otsitav tekst see tekst, mida soovid leida.

Kui märkida kastike Regulaaravaldis, saab otsingul kasutada regulaaravaldisi. Klõpsa Muuda, et valida või sisestada levinumaid regulaaravaldiste märke, näiteks tühimärk või rea algus. Kui paigaldatud on &kate;, leiab rohkem teavet regulaaravaldise kirjutamise kohta selle käsiraamatust.

Otsingutulemusi saab piirata järgmiste valikutega:

Tõstutundlik

- Sel juhul peetakse suur- ja väiketähti erinevaks. Kui näiteks otsida See, siis ei näidata tulemusi, milles leidub see.

Ainult terved sõnad

- Teksti otsimisel tagastatakse vaikimisi tulemused ka siis, kui otsitav asub keset muud teksti. Kui näiteks otsida see, siis leitakse kõik seda sisaldavad sõnad, näiteks besee või reseeda. Selle valiku märkimisel tagastab rakendus tulemused ainult siis, kui otsingutekst esineb tervikliku sõnana, see tähendab seda ümbritsevad tühimärgid.

Kursorist alates

- Otsing algab kursori asukohast ja lõpeb teksti lõpus.

Otsimine tagasisuunas

- Vaikimisi hakatakse teksti otsima dokumendi algusest ja liigutakse selle lõppu. Selle valiku märkimisel alustatakse aga lõpust ja lõpetatakse alguses.

Valitud tekst

- Selle märkimisel otsitakse otsingusõna ainult valitud tekstist, mitte kogu dokumendist. Seda ei saa märkida, kui teksti pole valitud.

Otsimisfunktsioon valib ainult esimese leitud vaste. Otsingut saab jätkata, kui valida Redigeerimine Otsi järgmine või vajutada F3.

Otsimise näide Otsimise näide.

&kmail; näitab otsingu `software` tulemust.

Rakendustes, mis kasutavad &kde; tekstiredaktori komponenti, näeb otsimisakna asemel otsimisriba. Täpsemat teavet otsimisriba kohta annab &kwrite;'i käsiraamat.

Otsimisriba &kate;s. Otsimisriba &kate;s.

`software` otsimine &kate; otsinguribal.

### Asendamisfunktsioon

Asendamisfunktsioon otsib dokumendis teksti ja asendab selle mingi muu tekstiga. Enamikus rakendustes saab seda funktsiooni kasutada menüükäsuga Redigeerimine Asenda... või klahvikombinatsiooniga &Ctrl;R.

Asendamisaken Asendamisaken.

Sõna `toit` asendamine sõnaga `jook` &kmail;is

Asendamisaken jaguneb kolmeks osaks:

Otsing

- Siin saab sisestada teksti, mida tahad leida. Täpsemalt kõneleb siinsetest valikutest find-find.

Asendamine

- Siin saab sisestada teksti, millega tahad asendada leitud teksti.

  Soovi korral saab leitud teksti asendustekstis ära kasutada, kui märkida kastike Kohatäitjate kasutamine. Kohatäitjad on erilised märgijadad, mis asendatakse kogu või osalise leitud tekstiga. Näiteks \0 tähendab kogu leitud stringi.

  Kohatäitjaid saab tekstikasti lisada klõpsuga nupule Lisa kohatäitja ja seejärel menüüst vajalikku valikut valides, näiteks Täielik sobivus. Kui näiteks otsid sõna sõnum ja soovid selle asendada sõnaga sõnumid, siis lisa täieliku sobivuse kohatäitja ja sellele id. Sel juhul seisab asendamisväljal nüüd \0id.

  Kui paigaldatud on &kate;, saab rohkem teavet kohatäitjate kohta selle käsiraamatu regulaaravaldusi käsitlevast lisast.

Valikud

- Siit leiab samad valikud nagu otsimisfunktsiooni alt ja veel ühe:

  Kui märgitud on Asendamisel küsitakse, ilmub iga leitud sõna korral aken, kus saab kinnitada, et soovid leitud teksti asendada, või siis sellest loobuda.

Rakendustes, mis kasutavad &kde; tekstiredaktori komponenti, näeb asendamisakna asemel otsimis- ja asendamisriba. Täpsemat teavet otsimis- ja asendamisriba kohta annab &kwrite;'i käsiraamat.

Otsimis- ja asendamisriba. Otsimis- ja asendamisriba.

Sõna `kmail` asendamine sõnaga `kate` &kate; otsimis- ja asendamisribal.

### Autorid ja litsents

Tänu suure osa materjali kirjutamise eest kuulub ühele Google'i Code-In 2011 anonüümsele osavõtjale.

## Fontide valimine

Fondivalija on kasutusel paljudes &kde; rakendustes. See võimaldab valida rakenduses nähtava teksti fondi tüübi, stiili ja suuruse.

Fondivalija Fondivalija.

Fondi valimine Süsteemi seadistustes

Font

- See on vasakpoolseim valikukast, kus saab süsteemi paigaldatud fontide seast valida vajaliku.

Fondi stiil

- See on keskmine valikukast, kus saab valida fondistiili järgmiste võimaluste seast:

  - Kaldkiri - sel juhul näidatakse teksti kursiivis ehk kaldu, mis on levinud näiteks tsitaatide või tekstirõhutuste korral.

  - Tavaline - vaikevälimus. Teksti näidatakse ilma mingite erivõteteta.

  - Rasvane kaldkiri - ühendab nii rasvase kui ka kaldkirja

  - Rasvane - teksti näidatakse paksema ja tumedamana, mida kasutatakse sageli dokumendi pealkirjades või teksti rõhutamiseks.

Suurus

- See on parempoolseim valikukast, kus saab valida teksti suuruse. Fondi suurust mõõdetakse punktides, mis on tüpograafias levinud mõõtühik. Täpsemalt kõneleb selles artikkel Point (typography) Wikipedias.

Eelvaatlus

- Fondivalija allosas näeb teksti eelvaatlust vastavalt ülal paiknevates valikukastides langetatud valikutele. Soovi korral võib näidatavat teksti muuta.

## Värvide valimine

Värvivalijat kohtab paljudes &kde; rakendustes, kus on vähegi vajalik värvi valida. See võimaldab valida värvi paljusid juba valmisvärve sisaldavalt paletilt või ka segada kokku just endale meeldiva värvi.

Värvivalija Värvivalija.

Värvi valimine Süsteemi seadistustes.

### Palettide kasutamine

Palett tähendab valmisvärvide kogumit. Selle leiab värvi valimise akna paremalt küljelt.

Värvi valimiseks paletilt lihtsalt klõpsa sellel. Värvi näeb paleti all koos &HTML; kuueteistkümnendkoodi ja nimega, kui see on olemas.

Nende vahel lülitamiseks kasuta värvipaleti kohal asuvat rippmenüüd. Enamik palette näitab värvidega ruudustikku, välja arvatud Nimega värvid, mis lubab valida värvi nime järgi. Eripaletid on samuti * Viimati kasutatud värvid *, mis sisaldab viimati valitud värve, ja * Kohandatud värvid *, mis näitab kohandatud värve, mille oled salvestanud. Täpsemalt kõneleb kohandatud värvidega seonduvast colors-custom.

### Värvide segamine

Värvivalija laseb kokku segada ka täpselt endale meeldiva värvi. Seda saab teha mitmel viisil:

#### Ruudustiku abil

Värvivalija vasakul küljel on suur kast ja sellest otse paremal veel üks peenike kast. Vasakpoolses kastis saab valida kastis olevat visuaalset eeskuju jälgides soovitud värvi tooni ja küllastuse. Parempoolne kitsas kast laseb täpsustada värvi väärtust. Muuda neid, kuni saad vajaliku värvi, mis on näha akna alumises parempoolses osas.

Täpsemat teavet tooni, küllastuse ja väärtuse kohta annab colors-mixing-hsv.

#### Pipeti abil

Pipett võimaldab valida värvi otse ekraanilt. Selleks vali pipeti nupp otse nupust Lisa kohandatud värvidele paremal ja klõpsa ekraanil kohas, mille värvi tahad valida.

#### Toon, küllastus, väärtus

Ekraani alumises vasakpoolses osas saab käsitsi sisestada soovitud värvi koordinaadid tooni, küllastuse ja väärtuse (HSV) värviruumis. Täpsemalt kõneleb sellest artikkel HSL and HSV Wikipedias.

Neid väärtusi uuendatakse ka siis, kui valid värvi mõnel muul viisil, nii et alati näitavad nad parajasti valitud värvi täpseid väärtusi

#### Punane, roheline ja sinine

Samuti saab ekraani alumises vasakpoolses osas käsitsi sisestada soovitud värvi koordinaadid punase, rohelise ja sinise (RGB) värvimudelis. Täpsemalt kõneleb sellest artikkel RGB color model Wikipedias.

Neid väärtusi uuendatakse ka siis, kui valid värvi mõnel muul viisil, nii et alati näitavad nad parajasti valitud värvi täpseid väärtusi

#### &HTML; kuueteistkümnendkood

Soovi korral võib ekraani alumisse parempoolsesse ossa sisestada värvi tähistava &HTML; kuueteistkümnendkoodi. Täpsemalt kõneleb sellest artikkel Web colors Wikipedias.

Ka seda väärtust uuendatakse, kui valid värvi mõnel muul viisil, nii et seegi näitab alati parajasti valitud värvi täpset väärtust.

### Kohandatud värvide salvestamine

Pärast värvi valimist võib selle salvestada kohandatud värvide paletti, et see vajaduse korral hiljem taas üles leida. Selleks klõpsa nupule Lisa kohandatud värvidesse. Hiljem leiab värvi, kui valida ekraani ülemises parempoolses osas asuvast rippmenüüst * Kohandatud värvid *. Palettide kasutamisest kõneleb täpsemalt colors-palette.